CELEX: 32005R1737
Language: bg
Date: 2005-10-21 00:00:00
Title: Регламент (ЕО) № 1737/2005 на Комисията от 21 октомври 2005 година за изменение на Регламент (ЕО) № 1726/1999 по отношение на определянето и предаването на информация за разходите за трудТекст от значение за ЕИП.

05/ 08
            
            
               BG
            
            
               Официален вестник на Европейския съюз
            
            
               128
            
         32005R1737
   
               L 279/11
            
            
               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
            
            
               
            
         
      РЕГЛАМЕНТ (ЕО) № 1737/2005 НА КОМИСИЯТА
   
   от 21 октомври 2005 година
   за изменение на Регламент (ЕО) № 1726/1999 по отношение на определянето и предаването на информация за разходите за труд
   (текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 530/1999 на Съвета от 9 март 1999 г. относно структурната статистика за заплатите и за разходите за труд (1), и по-специално член 11, ii) и iii) от него,
   като има предвид, че:
   
               (1)
            
            
               Регламент (ЕО) № 1726/1999 на Комисията от 27 юли 1999 г. за прилагане на Регламент (ЕО) № 530/1999 на Съвета относно структурната статистика за заплатите и за разходите за труд по отношение на определянето и представянето на информация за разходите за труд (2) определя мерките за изпълнение във връзка с определянето и разбивката на информацията, която трябва да се предоставя, и подходящия технически формат за предаването на резултатите, както е предвидено в член 11 от Регламент (ЕО) № 530/1999.
            
         
               (2)
            
            
               Проучването на разходите за труд за референтната 2000 г. бе първото проучване, основано на Регламент (ЕО) № 1726/1999. Опитът от това проучване показа необходимостта да се подобрят разпоредбите на Регламент (ЕО) № 1726/1999, за да се приведат в съответствие със съответните разпоредби на Регламент (ЕО) № 1916/2000 на Комисията от 8 септември 2000 г. за прилагане на Регламент (ЕО) № 530/1999 на Съвета относно структурната статистика за заплатите и за разходите за труд по отношение на определянето и предаването на информация за структурата на заплатите (3) и за подобряване на връзките между данните от различните проучвания за заплатите и за разходите за труд всяка втора година.
            
         
               (3)
            
            
               Регламент (ЕО) № 1726/1999 следва съответно да бъде изменен.
            
         
               (4)
            
            
               Мерките, предвидени в настоящия регламент, са в съответствие със становището на Статистическия програмен комитет,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложенията към Регламент (ЕО) № 1726/1999 се заменят с текста на приложенията към настоящия регламент.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 21 октомври 2005 година.
      
         
            За Комисията
         
         Joaquín ALMUNIA
         
         
            Член на Комисията
         
      
   
   
      (1)  ОВ L 63, 12.3.1999 г., стр. 6. Регламент, изменен с Регламент (ЕО) № 1882/2003 на Европейския парламент и на Съвета (ОВ L 284, 31.10.2003 г., стр. 1).
   
      (2)  ОВ L 203, 3.8.1999 г., стр. 28.
   
      (3)  ОВ L 229, 9.9.2000 г., стр. 3.
   ПРИЛОЖЕНИЕ I
   СПИСЪК НА ПРОМЕНЛИВИТЕ
   Структурна статистика за разходите за труд
   
               Таблица А
            
            
               —
            
            
               Национални данни
            
         
               Таблица Б
            
            
               —
            
            
               Национални данни по клас на размера на предприятието
            
         
               Таблица В
            
            
               —
            
            
               Регионални данни
            
         За променливите, изброени по-долу, трябва да бъдат предоставяни или само таблица А, или всичките три таблици. Задължителното предоставяне е указано със „З“, а представянето по избор — с „И“. Кодовете за предаването, отнасящи се към различните категории качествени променливи или класове размери на количествените променливи, са определени от Евростат в документа за изпълнение.
   
               Променлива
            
            
               Само А
            
            
               A-C (1)
               
            
         A.   Брой на заетите лица
            
         
               
                           A.1
                        
                        
                           Общ брой на заетите лица
                        
                     
            
                
            
            
               З
            
         
               
                           A.11
                        
                        
                           Заети лица на пълен работен ден (без чираците)
                        
                     
            
                
            
            
               З
            
         
               
                           A.12
                        
                        
                           Заети лица на непълен работен ден (без чираците)
                        
                     
            
                
            
            
               З
            
         
               
                           A.121
                        
                        
                           Заети лица на непълен работен ден, трансформирани в единици на пълен работен ден (без чираците)
                        
                     
            
                
            
            
               З
            
         
               
                           A.13
                        
                        
                           Чираци
                        
                     
            
                
            
            
               З
            
         
               
                           A.131
                        
                        
                           Чираци, трансформирани в единици на пълен работен ден
                        
                     
            
                
            
            
               З
            
         Б.   Действително отработени часове
            
         
               
                           Б.1
                        
                        
                           Общо действително отработени часове
                        
                     
            
                
            
            
               З
            
         
               
                           Б.11
                        
                        
                           Действително отработени часове от заети лица на пълен работен ден (без чираците)
                        
                     
            
                
            
            
               З
            
         
               
                           Б.12
                        
                        
                           Действително отработени часове от заети лица на непълен работен ден (без чираците)
                        
                     
            
                
            
            
               З
            
         
               
                           Б.13
                        
                        
                           Действително отработени часове от чираците
                        
                     
            
                
            
            
               З
            
         В.   Заплатени часове
            
         
               
                           В.1
                        
                        
                           Общо заплатени часове
                        
                     
            
               З
            
            
                
            
         
               
                           В.11
                        
                        
                           Заплатени часове за заети лица на пълен работен ден (без чираците)
                        
                     
            
               З
            
            
                
            
         
               
                           В.12
                        
                        
                           Заплатени часове за заети лица на непълен работен ден (без чираците)
                        
                     
            
               З
            
            
                
            
         
               
                           В.13
                        
                        
                           Заплатени часове на чираци
                        
                     
            
               З
            
            
                
            
         Г.   Разходи за труд (за повече подробности виж фигура 1 по-долу)
            
         
               
                           Г.1
                        
                        
                           Компенсация на заети лица
                        
                     
            
                
            
            
               З
            
         
               
                           Г.11
                        
                        
                           Надници и заплати (за повече подробности виж фигура 2 по-долу)
                        
                     
            
                
            
            
               З
            
         
               
                           Г.111
                        
                        
                           Надници и заплати (без чираци)
                        
                     
            
                
            
            
               З
            
         
               
                           Г.1111
                        
                        
                           Пряко възнаграждение, премии и надбавки
                        
                     
            
                
            
            
               З
            
         
               
                           Г.11111
                        
                        
                           Пряко възнаграждение, премии и надбавки, изплащани през всеки период на плащане
                        
                     
            
               З
            
            
                
            
         
               
                           Г.11112
                        
                        
                           Пряко възнаграждение, премии и надбавки, които не се изплащат през всеки период на плащане (2)
                           
                        
                     
            
               З
            
            
                
            
         
               
                           Г.1112
                        
                        
                           Плащания по спестовни схеми на заети лица
                        
                     
            
                
            
            
               З
            
         
               
                           Г.1113
                        
                        
                           Плащания за дни, в които не е работено
                        
                     
            
                
            
            
               З
            
         
               
                           Г.1114
                        
                        
                           Надници и заплати в натура
                        
                     
            
                
            
            
               З
            
         
               
                           Г.11141
                        
                        
                           Продукти на фирмата (по избор)
                           
                        
                     
            
               И
            
            
                
            
         
               
                           Г.11142
                        
                        
                           Жилища за персонала (3)
                           
                        
                     
            
               И
            
            
                
            
         
               
                           Г.11143
                        
                        
                           Автомобили на фирмата (по избор)
                           
                        
                     
            
               И
            
            
                
            
         
               
                           Г.11144
                        
                        
                           Опции върху акции и схеми за закупуване на акции (по избор)
                           
                        
                     
            
               И
            
            
                
            
         
               
                           Г.11145
                        
                        
                           Други (по избор)
                           
                        
                     
            
               И
            
            
                
            
         
               
                           Г.112
                        
                        
                           Надници и заплати на чираци
                        
                     
            
                
            
            
               З
            
         
               
                           Г.12
                        
                        
                           Социалноосигурителни вноски, плащани от работодателя (за повече подробности виж фигура 3 по-долу)
                           
                        
                     
            
                
            
            
               З
            
         
               
                           Г.121
                        
                        
                           Действителни социалноосигурителни вноски, плащани от работодателя (без чираци)
                           
                        
                     
            
                
            
            
               З
            
         
               
                           Г.1211
                        
                        
                           Законово определени вноски за социално осигуряване
                        
                     
            
               З
            
            
                
            
         
               
                           Г.1212
                        
                        
                           Колективно договорени, договорни и доброволни вноски за социално осигуряване
                        
                     
            
               З
            
            
                
            
         
               
                           Г.122
                        
                        
                           Условно начислени вноски за социално осигуряване, плащани от работодателите (без чираци)
                           
                        
                     
            
                
            
            
               З
            
         
               
                           Г.1221
                        
                        
                           Гарантирано възнаграждение в случай на заболяване (по избор)
                           
                        
                     
            
               И
            
            
                
            
         
               
                           Г.1222
                        
                        
                           Условно начислени вноски за социално осигуряване за пенсия и здравно осигуряване, заплащани за сметка на работодателите (по избор)
                           
                        
                     
            
               И
            
            
                
            
         
               
                           Г.1223
                        
                        
                           Плащания на заети лица, напускащи предприятието (по избор)
                           
                        
                     
            
               И
            
            
                
            
         
               
                           Г.1224
                        
                        
                           Други условно начислени вноски за социално осигуряване, заплащани за сметка на работодателя (по избор)
                           
                        
                     
            
               И
            
            
                
            
         
               
                           Г.123
                        
                        
                           Вноски за социално осигуряване за чираци, заплащани за сметка на работодателя
                        
                     
            
                
            
            
               З
            
         
               
                           Г.2
                        
                        
                           Разходи за професионално обучение
                        
                     
            
                
            
            
               З
            
         
               
                           Г.3
                        
                        
                           Други разходи, плащани от работодателя
                        
                     
            
                
            
            
               З
            
         
               
                           Г.4
                        
                        
                           Данъци
                        
                     
            
                
            
            
               З
            
         
               
                           Г.5
                        
                        
                           Субсидии, получавани от работодателя
                        
                     
            
                
            
            
               З
            
         Д.   Информация за единиците
            
         
               
                           Д.1
                        
                        
                           Местни единици, универсални
                        
                     
            
                
            
            
               З
            
         
               
                           Д.2
                        
                        
                           Местни единици, извадка
                        
                     
            
                
            
            
               З
            
         По избор държавите-членки могат да отчитат по-подробни данни за следните променливи (представяне в Евростат само при поискване):
   
               A.11
            
            
               Заети лица на пълен работен ден
            
         
               A.12
            
            
               Заети лица на непълен работен ден
            
         
               Г.11112
            
            
               Пряко възнаграждение, премии и надбавки, които не се изплащат през всеки период на плащане
            
         
               Г.1113
            
            
               Плащания за дни, в които не е работено
            
         
               Г.1211
            
            
               Законово определени вноски за социално осигуряване
            
         
               Г.1212
            
            
               Колективно договорени, договорни и доброволни вноски за социално осигуряване
            
         
               Г.1223
            
            
               Плащания на заети лица, напускащи предприятието
            
         Фигура 1
   Разходи за труд и техните главни компоненти
   
      
   Фигура 2
   Дезагрегиране на компонента „Надници и заплати“ (Г.11)
   
      
   Фигура 3
   Дезагрегиране на компонента „Социалноосигурителни вноски, плащани от работодателя“ (Г.12)
   
      
   
      (1)  Таблиците „В“ имат отношение само към страни с региони по NUTS 1.
   
      (2)  С изключение на плащания по спестовни схеми на заети лица.
   
      (3)  С изключения на надбавки за преместване.
   ПРИЛОЖЕНИЕ II
   ДЕФИНИЦИИ НА ПРОМЕНЛИВИТЕ
   А.   БРОЙ НА ЗАЕТИ ЛИЦА
   Заетите лица са всички лица, независимо от тяхната националност или продължителност на работното време в страната, които са постигнали пряка договореност за полагане на труд с предприятието или местна единица (независимо дали договорът е официален или неофициален) и получават възнаграждение, независимо от вида на извършваната работа, броя на отработените часове (на пълен или на непълен работен ден) и времетраенето на договора (за фиксиран или неопределен срок). Възнаграждението на заетите лица може да приеме формата на надници и заплати, включително премии, заплащане на парче и работа на смени, надбавки, хонорари и парични подаръци, комисиони и възнаграждение в натура.
   Тази дефиниция на заети лица обхваща работници на физическия труд и работници на умствения труд и управленски персонал в частния и обществения сектор в икономически дейности, класифицирани в раздели C—K и M—O от NACE R Rev. 1.1 в предприятия с най-малко 10 заети лица (1).
   В списъкът по-долу са дадени примери за илюстрация на категориите заети лица, обхванати от класификацията:
   
               —
            
            
               търговски представители, при условие че са на щатна длъжност и получават друга форма на възнаграждение в допълнение към комисионата,
            
         
               —
            
            
               платени работещи собственици,
            
         
               —
            
            
               чираци,
            
         
               —
            
            
               студенти и обучаващи се лица (стажанти с договор за обучение на работното място, медицински сестри студенти, асистенти за научноизследователска или преподавателска дейност, лекари стажанти в болници и пр.), с официални задължения, по които допринасят за производствения процес на предприятието срещу възнаграждение,
            
         
               —
            
            
               междинни или временни работници (например, секретарски персонал), набирани, наемани и заплащани от агенции за наемане на персонал за работа на друго място, често за временни периоди (2); сезонни и нерегулярно заети работници със задължения по официално или неофициално споразумение с предприятието или местната единица и предварително определени работни часове,
            
         
               —
            
            
               заети лица, за които са правени разходи за труд през референтната година, но които временно не са на работа поради заболяване или нараняване, празник или отпуск, стачка или локаут, отпуск за образование или обучение, отпуск по майчинство или бащинство, намалена икономическа дейност, временно прекратяване на работа поради лошо време, механични повреди, липса на материали, гориво или електроенергия, или друго временно отсъствие със или без отпуск,
            
         
               —
            
            
               лицата, работещи в чужбина, ако продължават да получават възнаграждение от статистическата единица,
            
         
               —
            
            
               работници от разстояние (3), включително надомни работници и дистанционни работници, ако има изрично споразумение, че такива работници се възнаграждават на базата на извършената работа: тоест количеството труд, което е положено като входящ ресурс в някакъв производствен процес.
            
         Трябва да бъдат изключени следните категории:
   
               —
            
            
               търговски представители и други лица, които получават възнаграждението си изцяло чрез хонорари или комисиони, не са на щатна длъжност или които са самостоятелно заети,
            
         
               —
            
            
               собственици, директори или управители, чието възнаграждение изцяло приема формата на дял от печалбите,
            
         
               —
            
            
               семейни работници, които не са наети (както е дефинирано по-горе) от предприятие или местна единица,
            
         
               —
            
            
               работници за собствена сметка,
            
         
               —
            
            
               неплатени доброволни работници (например тези, които обикновено работят за институции с нестопанска цел, например благотворителни институции).
            
         
      Референция ESA 95: от 11.12 до 11.14
   
   А.1   Общ брой заети лица
   Тази променлива обхваща заети лица на пълен работен ден (А.11), заети лица на непълен работен ден (А.12) и чираци (А.13)
   
      Референция SBS: код 16130 (брой заети лица)
   
   А.11.   Заети лица на пълен работен ден (без чираци)
   Това обхваща заети лица (без чираци), чиито действителни работни часове са същите, както тези, които са колективно договорени или са обичайните часове, работени в предприятието или местната единица дори ако договорът им е за по-малко от една година. Броят на заетите лица, който се изисква, е средномесечният брой на заетите лица на пълен работен ден, заети в отчитащата се единица през референтната година.
   А.12   Заети лица на непълен работен ден (без чираци)
   Това обхваща заети лица (без чираци), чиито действителни работни часове са същите, както тези, които са колективно договорени или са обичайните часове, работени в предприятието или местната единица, независимо дали дневно, седмично или месечно (половин ден, три четвърти работен ден, четири пети работен ден и пр.). Изискваният брой на заетите лица е средномесечният брой на заетите лица, заети на непълен работен ден в отчитащата се единица през референтната година.
   А.121   Заети лица на непълен работен ден, трансформирани в единици на пълен работен ден
   Това преобразуване се извършва или пряко от предприятието, или от местната единица, което/ято правят отчетите, или от агенцията/националния статистически институт, събиращ/а данните на базата на нормалните работни часове на работниците на пълен работен ден в това предприятие/местна единица, използвайки метода, който считат за най-подходящ. Изискваният брой на заети лица е средномесечният брой на заетите лица на непълен работен ден (приравнени към единици на пълен работен ден), заети в отчитащата се единица през референтната година.
   
      Референция ESA 95: от 11.32 до 11.34
   
   А.13   Чираци
   Тук са обхванати всички заети лица – на пълен или непълен работен ден, които все още не участват напълно в производствения процес и които работят или по договор за стажуване или в подобна ситуация, при която професионалното обучение преобладава над производителността. Изискваният брой на чираците е средномесечният брой на заетите в отчитащата се единица през референтната година.
   А.131   Чираци на непълен работен ден, приравнени към единица на пълен работен ден
   Това преобразуване се извършва или пряко от предприятието, или от местната единица, което/ято прави отчетите, или от агенцията/националния статистически институт, събиращ/а данните, използвайки метода, който считат за най-подходящ. Часовете, прекарани в обучение в предприятието/местната единица или в образователните заведения трябва да бъдат изключени. Изискваният брой на чираци е средномесечният брой на чираците на непълен работен ден (приравнени към единици на пълен работен ден), заети в отчитащата се единица през референтната година (4).
   
      Референция ESA 95: от 11.32 до 11.34; SBS: код 16140 (А.11 + А.121 + А.131 съответства на SBS променливата „брой на заети лица в единици на пълен работен ден“)
   
   Б.   ДЕЙСТВИТЕЛНО ОТРАБОТЕНИ ЧАСОВЕ
   Статистиката обхваща общия брой часове, отработени от всички заети лица през годината. Общият брой действително изработени часове (В.1) се отчита отделно за заетите лица на пълен работен ден (В.11), заетите лица на непълен работен ден (В.12) и чираците (В.13).
   Действително изработените часове се дефинират като сбор от всички периоди, прекарани в основни или спомагателни дейности за производство на стоки или услуги.
   Действително отработените часове включват:
   
   
               —
            
            
               часовете, отработени по време на нормалните периоди на работа;
            
         
               —
            
            
               периодите на заплатен извънреден труд, тоест часовете, изработени в допълнение към нормалните работни часове, независимо от часовата ставка на заплащане (например, един час изработен по двойната нормална часова ставка на заплащане трябва да бъде отчетен като един час),
            
         
               —
            
            
               периодите на неплатен извънреден труд (5),
            
         
               —
            
            
               времето, прекарано за изпълнението на такива задачи като: работа и подготовка на площадката; подготовка, поддръжка, ремонт и почистване на инструменти и машини; изготвяне на разписки и фактури; попълване на работни карти и отчети и пр.
            
         
               —
            
            
               времето, прекарано на местоработата, през което не е извършвана работа, например поради престой на машини, аварии или случайна липса на работа, но за което се извършва плащане по трудовоправен договор,
            
         
               —
            
            
               кратки периоди на почивка на местоработата, включително кафе-паузи,
            
         
               —
            
            
               часовете, прекарани на обучение или в предприятието/местната единица, или в образователните заведения (тази точка се изключва за чираците).
            
         Действително отработените часове, обаче изключват следното:
   
               —
            
            
               часовете, които са платени, но през които не е работено, например платени празници/отпуски, официални празници, отсъствие по болест, отпуск по майчинство и пр.
            
         
               —
            
            
               часове, които не са отработени и не са заплатени, например по време на заболяване, майчинство и пр.,
            
         
               —
            
            
               часове, които не са отработени (независимо дали са заплатени или не) по време на специален отпуск за медицински изследвания, женитби, погребения, преместване в ново жилище, след нещастен случай и пр.,
            
         
               —
            
            
               главна обедна почивка (т.е. без периодите за кратка почивка или освежаване),
            
         
               —
            
            
               часове, които не са изработени (независимо дали са заплатени или не) по време на краткосрочни работи, трудови спорове, локаути и пр.
            
         
               —
            
            
               време, прекарано от заетото лице за път между дома му и местоработата,
            
         
               —
            
            
               часове, прекарани от чираците на обучение или в предприятието/местната единица, или в образователните заведения.
            
         
      Референции: ESA 95: от 11.26 до 11.29; SBS: код 16150 (брой на часовете, изработени от заетите лица)
   
   В.   ЗАПЛАТЕНИ ЧАСОВЕ
   Тази променлива обхваща общия брой часове, платени през годината. Общият брой заплатени часове (В.1) се отчита отделно за заети лица на пълен работен ден (В.11), на непълен работен ден (В.12) и за чираци (В.13).
   Годишният брой на заплатените часове се дефинира като:
   
               —
            
            
               нормални и извънредни часове, възнаградени през годината,
            
         
               —
            
            
               всякакви часове, за които на заетото лице е заплатено по намалена ставка, дори ако разликата се състои в плащания от социалноосигурителни фондове,
            
         
               —
            
            
               часове, които не са изработени през референтния период, но независимо от това са заплатени (годишни отпуски, отсъствие, дължащо се на заболяване, национални празници и други заплатени часове, включително отпуск за медицински изследвания, раждания, женитби, погребения, преместване в ново жилище и пр.).
            
         Изчисляване на годишните часове, които са действително изработени и годишните заплатени часове
   Тези изчисления трябва да се извършват или пряко от предприятията или местните единици, които изготвят отчетите, или от агенциите/националните статистически институти, събиращи данните, използвайки метода, който считат за най-подходящ. Следните модели илюстрират как могат да бъдат приблизително изчислени действително изработените часове и заплатените часове, като се използва наличната информация.
   Годишни часове, действително изработени за заети лица на пълен работен ден (Б.11)
   Да предположим, че е налице информация за променливите, изброени по-долу:
   
               (А.11)
            
            
               Средномесечен брой на заети лица на пълен работен ден
            
         
               а)
            
            
               Средногодишни нормални договорени часове на заето лице на пълен работен ден, без извънреден труд и обедни почивки
            
         
               б)
            
            
               Средногодишен извънреден труд (както платен, така и неплатен) на заето лице на пълен работен ден
            
         
               в)
            
            
               
                  Среднодневен брой часове както по договор, така и извънредни, изработени от заето лице на пълен работен ден, без обедните почивки
            
         
               г)
            
            
               Средногодишен брой дни на отпуск на заето лице на пълен работен ден, дадени от работодателя
            
         
               д)
            
            
               Средногодишен брой дни на официални национални празници на заето лице на пълен работен ден
            
         
               е)
            
            
               Средногодишен брой дни на отпуск по болест и майчинство на заето лице на пълен работен ден
            
         
               ж)
            
            
               Средногодишен брой дни на краткосрочни работи и трудови спорове на заето лице на пълен работен ден
            
         
               з)
            
            
               Средногодишен брой други дни, които не са действително отработени, на заето лице на пълен работен ден (например, специален отпуск за медицински изследвания, раждания, женитба, погребения, преместване в ново жилище, след нещастни случаи и пр.).
            
         Общият брой часове, отработени от заети лица на пълен работен ден (преди корекциите за дните, които не са действително отработени) се получава като (A.11) × (а + б). Ако извадим общия годишен брой часове, които не са действително отработени, който е дефиниран от (A.11) × в × (г + д + е + ж + з), получаваме (Б.11), общите годишни часове, действително отработени от заети лица на пълен работен ден:
   
      .
   Годишни часове, действително отработени за заети лица на непълен работен ден (Б.12) и за чираци (Б.13)
   Подобни модели могат да бъдат използвани за изчисляването на часовете, отработени от заети лица на непълен работен ден и от чираци.
   Годишни платени часове за заети лица на пълен работен ден (В.11)
   Където има информация за променливите, изброени по-долу
   
               (A.11)
            
            
               Средномесечен брой на заети лица на пълен работен ден
            
         
               (а1)
            
            
               Средногодишни договорени часове на заето лице на пълен работен ден, без извънреден труд и обедни почивки
            
         
               (б1)
            
            
               Средногодишни извънредни платени часове на заето лице на пълен работен ден
            
         Общият годишен брой на заплатени часове за заети лица на пълен работен ден се изразява с уравнението
   
      .
   Годишни платени часове за заети лица на непълен работен ден (В.12) и за чираци (В.13)Подобни модели могат да бъдат използвани за изчисляване на заплатени часове за заети лица на непълен работен ден и за чираци.
   Г.   РАЗХОДИ ЗА ТРУД
   Разходите за труд означават общите разходи, понесени от работодателя за наемане на персонал – концепция, която е възприета в рамките на Общността и отговаря в общи линии на международната дефиниция на Международната конференция по трудова статистика (Женева, 1996 г.). Разходите за труд обхващат компенсация на заетите лица (Г.1) с надници и заплати в пари в брой или в натура и вноски за социално осигуряване за сметка на работодателя, разходи за професионално обучение (Г.2), други разходи (Г.3), данъци, свързани със заетостта, разглеждани като разходи за труд (Г.4), намалени с всякакви получени субсидии (Г.5). Разходите за лицата, заети от агенции за временно наемане на работа трябва да бъдат включени в отрасъла на агенцията, която ги наема (NACE Rev. 1.1., 74.50), а не в отрасъла на предприятието, за което те фактически работят.
   Приблизителна разбивка на общите разходи за труд по компоненти е дадена на фигури от 1 до 3 от приложение I.
   Г.1.   Компенсация на заети лица
   Компенсацията на заетите лица се дефинира като общото възнаграждение в пари, в брой или в натура, платимо от даден работодател на дадено заето лице срещу работа, извършена от последното през референтния период. Тя се разпределя, както следва:
   
               —
            
            
               надници и заплати (Г.11), състоящи се главно от надници и заплати (без чираци) (Г.111) и надници и заплати на чираци (Г.112)
            
         
               —
            
            
               вноски за социално осигуряване, заплащани за сметка на работодателите (Г.12), състоящи се главно от действителни вноски за социално осигуряване, платени за сметка на работодателите (без чираци) (Г.121), условно начислени вноски за социално осигуряване, плащани за сметка на работодателите (без чираци) (Г.122) и вноски за социално осигуряване, платени за сметка на работодателите за чираци (Г.123).
            
         
      Референции ESA 95: 4.02 (код Г.1), SBS: код 13310 (разходи за персонал)
   
   (Г.11)   Надници и заплати
   Надниците и заплатите включват премии, заплащане на парче и за работа на смени, надбавки, хонорари, бакшиши и парични подаръци, комисиони и възнаграждение в натура. Те се отчитат през периода, в който е извършена работата. Обаче премиите по конкретни поводи (ad hoc) или други извънредни плащания (13-та месечна заплата, плащания със задна дата и пр.) се отчитат, когато са дължими за плащане.
   Пълна разбивка на надниците и заплатите по компоненти е дадена на фигура 2 от приложение I.
   
      Референции ESA 95: от 4.03 до 4.07 и 4.12 (а) (код Г.11); SBS: код 13320 (надници и заплати)
   
   (Г.111)   Надници и заплати (без чираци)
   (Г.1111)   Пряко възнаграждение, премии и надбавки
   Прякото възнаграждение, премиите и надбавките включват стойностите на всякакви социалноосигурителни вноски, данъци върху доходите и пр., платими от заетото лице дори и ако са действително удържани от работодателя и плащани пряко по социалноосигурителни схеми, на данъчни органи и пр. от името на заетото лице.
   
      Премията е форма на възнаграждение или признание, дадено от работодателя. Когато дадено заето лице получи премиално заплащане, няма очакване или предположение, че премията ще бъде използвана за покриване на някакъв конкретен разход. Стойността и моментът на изплащането на премията може да бъдат по преценка на работодателя или да бъдат предвидени в споразуменията за работното място.
   
      Надбавката е право, давано от работодателя на заетото лице, предназначено за покриване на конкретен разход, несвързан с работата, понесен от заетото лице. Често пъти тя е предвидена в споразуменията за работното място и се изплаща по времето на правото.
   Г.11111   Пряко възнаграждение, премии и надбавки, изплащани през всеки период на плащане
   Това означава възнаграждение под формата на редовни парични плащания, изплащани редовно във всеки период на плащане през годината. За повечето заети лица, периодът на плащане е седмичен или месечен. Оттук плащанията, получавани не толкова често (месечно в случая на седмични редовни плащания, тримесечно, на полугодие, годишно) или по конкретни случаи (на база ad hoc), не трябва да бъдат включвани тук. Плащанията по спестовни схеми на заетите лица трябва да бъдат изключени тук и да бъдат включени по Г.1112.
   По-конкретно променливата се отнася до:
   
               —
            
            
               основни надници и заплати,
            
         
               —
            
            
               пряко възнаграждение, изчислено на базата на изработеното време, производителност или на парче и изплащано на заетите лица за изработените часове,
            
         
               —
            
            
               премии и допълнителни плащания за извънреден труд, нощна работа, работа в неделните дни и на официални празници и работа на смени,
            
         
               —
            
            
               премии и надбавки, изплащани регулярно във всеки период на плащане, като например:
               
                           —
                        
                        
                           премии, плащани за работното място за шум, риск, трудна работа, работа на смени или продължителна работа, работа през нощта или в неделя и на официални празници,
                        
                     
                           —
                        
                        
                           премии за индивидуални резултати, премии за продукция, производство, производителност, отговорност, усърдие, точност; регулярно изплащани премии за стаж; квалификация и специални знания.
                        
                     
         Допълнителни примери за позиции за плащане, които трябва да бъдат включени тук, са дадени в допълнението към приложение II.
   Променливата Г.11111 се отнася за брутни суми преди удържането на данъци и вноски за социално осигуряване, платими от заетите лица.
   Г.11112   Пряко възнаграждение, премии и надбавки, които не се изплащат през всеки период на плащане
   Всички плащания на заети лица, които не се плащат редовно във всеки (седмичен или месечен) период на плащане. Същите обхващат премии и надбавки, изплащани на фиксирани периоди (например, изплащат се седмично или се изплащат на тримесечие, на полугодие или годишно) и премии, свързани с индивидуални или колективни резултати. Извънредните плащания на заетите лица, които напускат предприятието, са включени тук, при условие че подобни плащания не са свързани с колективен трудов договор. Ако няма информация за възможна връзка с колективен трудов договор или ако е известно, че е налице подобна връзка, извънредните плащания при напускане се изключват тук и трябва да бъдат включени по Г.1223. Плащанията по спестовни схеми на служители също са изключени и са обхванати по Г.1112.
   Примери за позиции за плащане, спадащи към Г.11112, са изброени в допълнението към приложение II.
   Променливата Г.11112 също се отнася до брутни суми преди удържането на данъци и вноски за социално осигуряване, платими от заетите лица.
   Г.1112   Плащания по спестовни схеми на заетите лица
   Това се отнася за суми, плащани по спестовни схеми на заети лица (като например, фирмени спестовни схеми).
   
      Референция ESA 95: 4.03 (и)
   
   Г.1113   Плащания за дни, които не са изработени
   Възнаграждение за законен, договорен или доброволен отпуск и официални празници или други заплатени дни, които не са изработени. Примери са дадени в допълнението към приложение II.
   Г.1114   Надници и заплати в натура
   Тази променлива се отнася до оценената стойност на всички стоки и услуги, предоставени на заетите лица чрез предприятието или местната единица. Тя обхваща продукти на фирмата, жилища за персонала, автомобил на фирмата, опции върху акции и схеми за покупка на акции. Ако е налице информация за облагане с данък общ доход на надници и заплати в натура, това би могло да се използва за заместител.
   Допълнението към приложение II дава примери за надници и заплати в натура.
   
      Референция ESA 95: 4.04, 4.05, 4.06 (код Г.11)
   
   Г.11141   Продукти на фирмата
   Същите се предоставят безплатно за частно ползване или се продават на персонала под тяхната себестойност за предприятието. Например, храни и напитки (без разходите за столовете и купоните за храна), въглища, газ, електроенергия, нафта, отопление, обувки и облекло (без работно облекло), персонални компютри и пр.
   Трябва да се впише цената по себестойност на предприятието, тоест себестойността на продуктите, предоставени безплатно или разликата между себестойността и цената, на която продуктите се продават на персонала. Компенсаторни плащания или ползи в натура, които не са отчетени, трябва също да бъдат вписани.
   Г.11142   Жилища за персонала
   Това се отнася до разход на предприятието за подпомагане на заетите лица с жилища, включително: разход за жилище, притежавано от предприятието (разход за поддръжка и управляване на жилището и данъци и застраховки, свързани с подобно жилище) и заеми с по-ниска лихва за строителството или закупуването на жилище от персонала (разликата между лихвеното плащане по пазарни проценти и дадения лихвен процент), надбавки и субсидии давани на заетите лица във връзка с тяхното жилищно настаняване и инсталации, но без надбавки за преместването.
   Г.11143   Автомобили на фирмата
   На заетите лица за частно ползване могат да бъдат дадени автомобили на фирмата или да им бъде дадена себестойността на автомобил от фирмата. Това трябва да обхваща чистите текущи разходи, понесени от предприятието (годишната стойност на лизинговите и лихвените плащания – амортизация, застраховка, поддръжка и ремонти и паркинг). Това не трябва да включва капиталовия разход, свързан със закупуването на моторните превозни средства, или някакъв доход, получен от тяхната препродажба.
   Трябва да бъдат изчислени приблизителните оценки от наличната информация в предприятията, като например архиви за автомобилния парк от този вид, оценката на средния разход на автомобил и оценката на частта, която може да бъде приписана на частното използване на автомобила от заетото лице.
   Г.11144   Опции върху акции и схеми за закупуване на акции
   Тази променлива по избор се отнася за всички форми на плащания в натура, свързани с компенсацията под формата на акции. Опциите върху акции, схемите за закупуване на акции и други капиталови инструменти, които е възможно да се развият в бъдеще, спадат към тази категория. Типична характеристика на тези инструменти е, че те са капиталово уредени, тоест представляват трансфер на капиталови инструменти от предприятието/местната единица на заетото лице. Формите на компенсация, обхванати от Г.11144, са идентични с тези, обхванати от групата „Транзакции на плащания под формата на акции, уреждани със собствен капитал“ на Международен стандарт за финансови отчети 2 „Плащане под формата на акции“.
   Схемите за закупуване на акции обикновено прехвърлят акции от предприятието работодател на заетите лица. Прехвърлянето се извършва в настоящето (дата на даване) и се базира на цена под днешната пазарна цена (цената на упражняване). Разходите за предприятието са еквивалентни на произведението от сумата на акциите и разликата между пазарната цена и „цената на упражняване“.
   Схемите за опции върху акции обикновено прехвърлят правото за закупуване на акции на предприятието работодател не по-рано от точно определен бъдещ момент (дата на придобиване на правото за прехвърляне) на благоприятна „цена на упражняване“, вече фиксирана в настоящето (дата на даване). Заетите лица ще се възползват от това право само ако пазарната цена на или след датата на придобиване на правото превишава „цената на упражняване“. Разходите за предприятието отново са равностойни на произведението от сумата на акциите и разликата между пазарната цена и „цената на упражняване“. Както в статистиката на разходите за труд, така и в счетоводството, разходите се приписват и разпределят по „периода за придобиване на правото за прехвърляне“, който е периодът между датата на придобиване на правото и датата на прехвърляне. Тези стойности са несигурни през периода на придобиване на правата и затова трябва да бъдат приблизително оценени.
   Приблизителната стойност на променливата Г.11144 за референтната година може в идеалния случай да бъде изведена с помощта на насоките от Международен стандарт за финансови отчети № 2 „Плащане под формата на акции“. Ако няма подобна оценка на разположение, могат да бъдат взети стойности съгласно счетоводните стандарти или данъчното регулиране на държавата-членка, при условие че те обхващат капиталовите инструменти от Г.11144 и се отнасят за референтния период на проучването на разходите за труд.
   Плащанията, извършени за създаването на специален фонд за закупуване на акции на фирмата за заетите лица, дори ако те нямат непосредствен достъп до такива активи, трябва да бъдат намалени със сумата на всякакво данъчно освобождаване, което може да се прилага за тях. Компенсацията под формата на акции, уреждана в пари, като например правата за получаване от служителите на увеличението на стойността на акциите, не са обхванати от променливата Г.11144, а от Г.11112.
   Г.11145   Други
   Тук са обхванати конкретни косвени ползи, които се начисляват на работодателя.
   
               —
            
            
               столове и купони за храна,
            
         
               —
            
            
               база и услуги за културни и спортни дейности и за прекарване на свободното време,
            
         
               —
            
            
               детски градини и дневни ясли,
            
         
               —
            
            
               магазини за персонала,
            
         
               —
            
            
               транспортни разходи за пътуването между дома и обичайната месторабота,
            
         
               —
            
            
               плащания в профсъюзни фондове и разходи за работни комитети.
            
         Всички такива разходи включват дребни ремонти и редовна поддръжка на сгради и инсталации, предназначени за базата и услугите в областта на социалните дейности културата и свободното време, както е изброено по-горе. Заплатите и надниците, плащани директно на персонала, работещ в тези услуги и съоръжения, не се отчитат в групата на променливата Г.11145.
   Г.112   Надници и заплати на чираци
   Виж Г.11
   Г.12   Вноски за социално осигуряване, плащани от работодателите
   Тази променлива се отнася до сума, равна на стойността на вноските за социално осигуряване, направени от работодателите, за да осигурят правото на своите служители на социални обезщетения. Социалноосигурителните вноски, плащани от работодателите, могат да бъдат действителни или условно начислени.
   На фигура 3 от приложение I е дадена пълна разбивка на социалноосигурителните вноски, плащани от работодателите.
   
      Референция ESA 95: 4.08 (код Г.12); SBS: код 13330 (разходи за социално осигуряване)
   
   Г.121   Действителни вноски за социално осигуряване, плащани от работодателите (без тези за чираци)
   Същите се състоят от плащания, извършвани от работодателите в полза на техните служители и работници, на осигурители (социалноосигурителни фондове и частно финансирани схеми, като например професионални пенсионни схеми). Тези плащания обхващат законови, конвенционални, договорни и доброволни вноски по отношение на осигуряване срещу социални рискове или нужди. Действителните вноски за социално осигуряване, плащани от работодателите, се отчитат през периода, през който е извършена работата.
   В допълнението към приложение II са дадени примери.
   
      Референция ESA 95: 4.09 (код Г.121) и 4.12 (б);
   
   Г.1211   Законови социалноосигурителни вноски
   Вноските, плащани на социалноосигурителни институции, платими от работодателя и задължителни по закон. Сумите на тези вноски трябва да се отчитат намалени с всички получени субсидии. Те обхващат:
   
               —
            
            
               вноски в осигурителни схеми за пенсия, заболяване, майчинство и инвалидност,
            
         
               —
            
            
               законово установени вноски в схеми за осигуряване срещу безработица,
            
         
               —
            
            
               законово установени вноски в схеми за осигуряване срещу професионални злополуки и заболявания,
            
         
               —
            
            
               законово установени вноски в схеми за семейни надбавки,
            
         
               —
            
            
               всички други законово установени вноски, които не са упоменати другаде.
            
         Г.1212   Колективно договорени, договорни и доброволни вноски за социално осигуряване, платими от работодателя
   Всички те са вноски, плащани от работодателя по социалноосигурителни схеми, които са допълнителни към тези, задължителни по закон. Трябва да бъдат взети предвид всякакви данъчни облекчения, които могат да са приложими. Те обхващат:
   
               —
            
            
               допълнителни пенсионни схеми, професионални пенсионни схеми (застрахователни планове, самоуправляващи се фондове, осигурителни резерви или провизии, всички други разходи, предназначени за финансиране на допълнителни пенсионни схеми),
            
         
               —
            
            
               допълнителни здравноосигурителни схеми;
            
         
               —
            
            
               допълнителни осигурителни схеми срещу безработица,
            
         
               —
            
            
               всички други незадължителни допълнителни социалноосигурителни схеми, които не са упоменати другаде.
            
         Г.122   Условно начислени вноски за социално осигуряване, плащани за сметка на работодателите (без чираци)
   Условно начислените вноски за социално осигуряване за сметка на работодателите са необходими, за да се получи пълно оценяване на разходите за труд по времето на извършването на работата. Те съответстват на извършените наблюдаеми нефинансирани социални обезщетения.
   Нефинансирани социални обезщетения, плащани директно от работодателите на техните служители и работници или на бивши служители и работници и на други имащо право лица, без участието на социалноосигурителен фонд, застрахователно предприятие или автономен пенсионен фонд и без създаването на специален фонд или отделен резерв за целта. Вместо това обезщетенията за заетите лица се изплащат от собствените ресурси на работодателите, които управляват нефинансирани схеми. Обстоятелството, че някои социални обезщетения се плащат директно от работодателите, а не чрез посредничеството на социалноосигурителни фондове или други осигурители, по никакъв начин не променя техния характер като социални плащания. Г.122 може да бъде особено подходящ, когато работодателят е непазарен производител (правителствен сектор).
   Сумата на Г.122 се определя на базата на бъдещите задължения на работодателя за предоставяне на социални обезщетения. Идеалният източник за изчисляване на Г.122 за работодатели, управляващи нефинансирани социалноосигурителни схеми, са приблизителните стойности, базирани на актюерски разчети. Ако няма подобни актюерски оценки на разположение, трябва да бъдат приложени други методи за приблизително оценяване. Някои страни, например, използват изплащаните наблюдаеми нефинансирани социални обезщетения, намалени със социалноосигурителните вноски на работодателя, като приблизителна стойност за Г.122.
   Променливата Г.122 обхваща конкретни условно начислени социалноосигурителни вноски на работодателя за пенсии и здравно осигуряване. Тя включва също сума, равна на стойността на надниците и заплатите, които работодателите временно продължават да плащат в случай на заболяване, майчинство, трудова злополука, инвалидност, съкращение и пр. на техните работници и служители, ако сумата може да бъде отделена.
   В допълнението към приложение II са дадени примери.
   
      Референция ESA 95: 4.10 (код Г.122) и 4.12 (в)
   
   Г.1221   Гарантирано възнаграждение в случай на заболяване
   Тази променлива обхваща суми, платими директно от работодателя на работниците и служителите като компенсация за загуба на доход в случай на заболяване, майчинство или трудова злополука, намалени с всякакви възстановени суми, платени от социалноосигурителни институции.
   Г.1222   Условно начислени вноски за социално осигуряване за пенсия и здравно осигуряване, заплащани за сметка на работодателите
   Този компонент на Г.122 обхваща условно начислените плащания на нефинансирани пенсионни и здравноосигурителни схеми, по-специално в правителствения сектор. В някои европейски страни работодателите в сектора на държавното управление управляват нефинансирани пенсионни схеми или за всички заети лица, или за конкретни групи (длъжностни лица). В тези случаи работодателят не създава специални резерви или не натрупва активи за плащане на бъдещи пенсии. За тези заети лица трябва да бъдат взети предвид присъщите плащания на работодателя на пенсионни и здравноосигурителни схеми.
   Г.1223   Плащания на заети лица, напускащи предприятието
   Този компонент представлява суми, действително платени на освободени работници (обезщетение за прекратяване на трудов договор или компенсация вместо предизвестие за прекратяване на трудов договор), ако тези плащания са свързани с колективен трудов договор или ако съществуването на такава връзка не е известно. Плащанията, които не са свързани с колективен трудов договор, са включени в Г.11112.
   Плащанията, извършени за заети лица при пенсиониране, например, като част от правото им на пенсия, не трябва да бъдат включвани в Г.1223.
   Г.1224   Други условно начислени вноски за социално осигуряване, заплащани за сметка на работодателя
   Тази позиция се отнася за всички други условно начислени социалноосигурителни вноски на работодателя, които не са упоменати другаде, като например за обучение на заетите лица и техните семейства или гарантирано възнаграждение в случай на краткосрочна работа. Последните се определят като преки плащания от работодателя на заетите лица за поддържане на възнаграждение в случай на краткосрочна работа, намалени с всякакви възстановени суми, платени на работодателя от социалноосигурителни институции.
   Г.123   Вноски за социално осигуряване за чираци, заплащани за сметка на работодателя
   Тази променлива представлява сумата на действително платените вноски и всякакви присъщи вноски за чираци. Условно начислените социалноосигурителни вноски за чираци, ако има такива, обикновено са незначителни.
   
      Референция ESA 95: 4.09 (код Г.121), 4.10 (код Г.122) и 4.12 (б)
   
   Г.2   Разходи за професионално обучение, платени от работодателя
   Същите обхващат разходите за услуги и база за професионално обучение (също тези за чираци, но без надниците и заплатите им), малки ремонти и поддръжка на сгради и инсталации, без разходи за персонала; разходи за участие в курсове; хонорарите за инструктори извън предприятието; разходи за учебни пособия и инструменти, използвани за обучение; суми, плащани от предприятието на организации за професионално обучение и пр. Субсидиите, свързани с професионалното обучение трябва да бъдат приспаднати.
   
      Референция ESA 95: Междинно потребление
   
   Г.3   Други разходи, платени от работодателя
   Тук се включват по-специално:
   
               —
            
            
               разходи за набиране на персонал (това са суми, плащани на агенции за набиране на персонал, разходи за обяви за свободни работни места в пресата, пътни разноски, плащани на кандидатите, повикани на интервю, надбавки за въвеждане на новоназначен персонал и пр.). Тук не се включват административните текущи разходи (разходи за издръжка на офиса, заплати на персонала и пр.),
            
         
               —
            
            
               работно облекло, предоставяно от работодателя.
            
         Примери са дадени в допълнението към приложение II.
   
      Референция ESA 95: Междинно потребление
   
   Г.4.   Данъци, плащани от работодателя
   Тази променлива обхваща всички данъци, базирани на фонд „Работна заплата“ или върху заетостта. Тези данъци се разглеждат като разходи за труд.
   Променливата Г.4 обхваща наказателни данъци, които трябва да бъдат плащани в някои европейски страни от работодатели за наемането на твърде малко инвалиди и други подобни данъци или такси.
   
      Референция ESA 95: 4.23 (в) (код Г.29)
   
   Г.5   Субсидии, получавани от работодателя
   Това са всички суми, получени под формата на субсидии от общ характер, предназначени за възстановяване на всички разходи или на част от тях за пряко възнаграждение, но които не са предназначени за покриване на разходи за социално осигуряване или професионално обучение. Те не обхващат възстановените суми, плащани на работодателя от социалноосигурителни институции или от фондове за допълнително социално осигуряване.
   
      Референция ESA 95: 4.37 (а) (код Г.39)
   
   
      (1)  Обхватът на раздел L от NACE Rev. 1.1 е по избор. Обхватът на заетите лица в предприятия с по-малко от 10 заети лица също е по избор. Кодовете за предаването на данните за икономическите дейности по NACE Rev. 1.1, страната или региона съгласно класификацията на NUTS, която е в сила и класовете на размера на предприятията са определени от Евростат в документа за изпълнение.
   
      (2)  За да се избегне дублирането на преброяването, часовете, изработени от лица, заети от агенции за наемане на персонал, трябва да бъдат включени в категорията на агенцията за наемане на персонал (NACE Rev. 1.1, 74.50), а не в категорията на предприятието, за което те фактически работят.
   
      (3)  Външен работник е лице, което се съгласява да работи за конкретно предприятие или да доставя определено количество стоки или да оказва услуги на конкретно предприятие по предварително споразумение или договор с предприятието, но чието работно място не е в рамките на същото (Референция ESA 95: 11.13 (ж).Фактически изработените часове от външните работници могат да бъдат приблизително изчислени.
   
      (4)  По избор средната стойност може да бъде базирана на седмичния (или дневния) брой заети лица през референтната година. Допустима е също и средна стойност, базирана на тримесечни данни за заетите лица.
   
      (5)  Неплатените изработени часове като компонент на „действително изработените часове“ често трябва да бъдат приблизително изчислявани, например от данни за проучване на домакинствата.
   Допълнение към приложение II
   Примери за илюстриране на класификацията на някои позиции разходи за труд
   Г.11111:   Пряко възнаграждение, премии и надбавки, плащани през всеки период на плащане
   Плащанията, които спадат към позиция разходи за труд Г.11111, имат следните характеристики:
   
                
            
            
               
                  Те са: парични транзакции от работодателя към заетото лице.
            
         
                
            
            
               
                  Те не са:
               
               
                           —
                        
                        
                           плащания на база ad hoc или с честота по-малка от тази на редовните плащания на възнаграждението (същите спадат към Г.11112)
                        
                     
                           —
                        
                        
                           плащания в натура (същите спадат към Г.1114)
                        
                     
                           —
                        
                        
                           плащания по спестовни схеми на заетите лица (същите спадат към Г.1112)
                        
                     
                           —
                        
                        
                           плащания предназначени за покриване на конкретен период, който не е отработен (същите спадат към Г.1113 или в случай на заболяване — към Г.1221).
                        
                     
         
                
            
            
               
                  Те могат:
               
               
                           —
                        
                        
                           да бъдат премии, плащани за рискове по време на работа или работа на смени
                        
                     
                           —
                        
                        
                           да бъдат плащани седмично или месечно в зависимост от нормалния период на плащане
                        
                     
                           —
                        
                        
                           да отразяват резултатите на заетото лице или на група заети лица
                        
                     
         Примери: Плащания, които попадат под променливата Г.11111
   
               Позиция
            
            
               Описание
            
         
               Надбавка за работа в чужбина/надбавка за издръжка за живот
            
            
               Плащане на заети лица, работещи извън обичайната си страна по произход или местоживеене/тяхното обичайно местопребиваване, за да се отрази разликата в издръжката на живота
            
         
               Надбавка за домакинството
            
            
               Плащане за разходите за настаняване
            
         
               Плащания за дежурство или за дежурство на повикване
            
            
               Плащане на заети лица, които трябва да бъдат на разположение за работа по време на периоди извън нормалното работно време
            
         
               Допълнително заплащане за рискове или опасности
            
            
               Премия, плащана на заетите лица, когато има специфични рискове, свързани с работата, например опасни химикали
            
         
               Надбавка за намалено работно време
            
            
               Допълнително заплащане (негарантирано) за пълно или частично компенсиране на заетите лица за намаляване на нормалното работно време (гарантираните плащания спадат към Г.1224)
            
         
               Комисиони за продажби
            
            
               Премии, свързани с броя на продадените продукти
            
         
               Плащане за извънреден труд
            
            
               Премиално заплащане за часовете, изработени над нормалното работно време
            
         
               Надбавка за задържане на работната сила
            
            
               Постоянно плащане за насърчаване или ангажиране на съществуващите заети лица да останат на работа при работодателя
            
         
               Плащане на база на резултатите
            
            
               Премиално заплащане, зависещо от броя на обработените продукти от заетото лице, например броя на изработените облекла
            
         
               Заплащане за работа на смени
            
            
               Премиално заплащане за работа в нестандартни часове, например през нощта
            
         Г.11112:   Пряко възнаграждение, премии и надбавки, които не се изплащат през всеки период на плащане
   Плащанията, които спадат към позиция разходи за труд Г.11112, имат следните характеристики:
   
                
            
            
               
                  Те са: парични транзакции от работодателя към заетото лице.
            
         
                
            
            
               
                  Те не са:
               
               
                           —
                        
                        
                           плащания през всеки период (същите спадат към Г.11111)
                        
                     
                           —
                        
                        
                           плащания в натура (същите спадат към Г.1114)
                        
                     
                           —
                        
                        
                           плащания по спестовни схеми на заетите лица (същите спадат към Г.1112)
                        
                     
                           —
                        
                        
                           плащания, предназначени да покриват конкретен период, който не е отработен (същите спадат към Г.1113 или в случай на заболяване — към Г.1221).
                        
                     
         
                
            
            
               Те могат:
               
                           —
                        
                        
                           да бъдат премии, плащани за специфични разходи или разноски
                        
                     
                           —
                        
                        
                           да отразяват резултатите на заетото лице или на група заети лица
                        
                     
                           —
                        
                        
                           да бъдат задължителни плащания, залегнали в трудовия договор или в колективния трудов договор
                        
                     
                           —
                        
                        
                           да бъдат опционно плащане
                        
                     
                           —
                        
                        
                           да бъдат плащани или в различни моменти или в определени моменти през годината
                        
                     
         Примери: Плащания, които попадат под променливата Г.11112
   
               Позиция
            
            
               Описание
            
         
               Извънредно възнаграждение за продължителен трудов стаж
            
            
               Изплаща се еднократно, когато дадено заето лице е работило конкретен брой години за работодателя
            
         
               Бонус при напускане или пенсиониране
            
            
               Плащане при напускане или пенсиониране, което не е свързано с правото на пенсия, ако тези плащания не са свързани с колективен трудов договор. (В противен случай или ако няма информация за възможна връзка с колективен трудов договор тези плащания спадат към Г.1223)
            
         
               „Златно ръкостискане“
            
            
               Извънредни плащания на заети лица, напускащи предприятието, ако тези плащания не са свързани с колективен трудов договор. (В противен случай или ако няма информация за възможна връзка с колективен трудов договор тези плащания спадат към Г.1223)
            
         
               Материално стимулиране за наемане
            
            
               Еднократно плащане, изплащано на новозаето лице в началото на наемането
            
         
               Плащане със задна дата
            
            
               Плащания, които представляват увеличение на прякото възнаграждение, които се прилагат с обратна сила
            
         
               Бонус при сливане на фирмата
            
            
               Еднократно плащане, давано на заетите лица в резултат на сливането на дадена фирма
            
         
               Възнаграждения като признание за заетото лице
            
            
               Извънредно плащане, давано от работодателя като награда за отличаване на отделни служители или група от служители
            
         
               Премии/награди за изпълнение на планираните резултати
            
            
               Плащания, които зависят от постигането от служител или група служители на предварително поставени цели, например във връзка с продажби, обслужване на клиенти или бюджети
            
         
               Специални премии за празници
            
            
               Изплащат се на определени празници, например за Коледа
            
         
               Участие в разпределението на печалбата и в правата върху увеличението на стойността на акциите
            
            
               Плащане в брой, зависещо от печалбата на фирмата. Правата върху увеличението на стойността на акциите представляват форма на участие в разпределението на печалбата, при която заетото лице придобива правото на бъдещо парично плащане на базата на увеличаването на цената на акциите на фирмата от определено ниво за определен период от време. Правата върху увеличението на стойността на акциите трябва да бъдат оценени по времето на паричното плащане и да се отнасят за него, независимо от стойността на датата на даването или на продължителността на периода на придобиване на правото.
            
         
               Тримесечна премия от фирмата
            
            
               Изплаща се всяко тримесечие на базата на печалбата или резултатите на работодателя (приема се, че периодът на плащане не трябва да бъде всяко тримесечие)
            
         
               13-та и 14-та месечна заплата
            
            
               Годишни допълнителни плащания
            
         
               Годишна премия на фирмата
            
            
               Изплаща се веднъж годишно и зависи от печалбата или резултатите на работодателя
            
         Г.1113:   Плащания за дни, през които не е работено
   Примери: Плащания, които попадат под променливата Г.1113
   
               Позиция
            
            
               Описание
            
         
               Плащане за празнични дни
            
            
               Плащания на заетите лица, които обхващат дни, през които не е работено поради годишни, национални или местни празници. (Плащанията, извършвани от работодателя за покриване на отсъствието на заетите лица поради заболяване или майчинство се третират като социалноосигурителни вноски, плащани от работодателя по Г.1221)
            
         
               Специален отпуск
            
            
               Плащания на заетите лица за покриване на дни, в които не е работено поради специални лични причини, например женитба, смърт на член от семейството, профсъюзно представителство, военна служба или участие в жури от съдебни заседатели. (Плащанията, извършвани от работодателя за покриване на отсъствие на заетите лица поради отпуск по болест или майчинство се третират като социалноосигурителни вноски, плащани от работодателя по Г.1221)
            
         Г.1114:   Надници и заплати в натура и техните компоненти
   Примери: Надници и заплати, които попадат под променливата Г.1114
   
               Позиция
            
            
               Описание
            
            
               Допълнителна разбивка
            
         
               Отстъпки за покупка на продукти
            
            
               Работодателят продава продукти на заетите лица на намалени цени. Доходът в натура е равен на разликата между пазарната цена и намалената цена
            
            
               Г.11141
            
         
               Безплатно или субсидирано жилище
            
            
               Работодателят заплаща на заетите лица напълно или частично разходите за жилище. Отново доходът в натура се извежда чрез сравняването с пазарните цени
            
            
               Г.11142
            
         
               Използване на автомобил, собственост на работодателя
            
            
               Работодателят поема текущите разходи за автомобил, който е негова собственост и е предоставен на заетото лице както за бизнес, така и за частно ползване (Доходът в натура се отнася до стойността на използването на частен автомобил)
            
            
               Г.11143
            
         
               Безплатен или субсидиран бензин
            
            
               Работодателят заплаща изцяло или частично частните разходи за гориво на заетото лице, свързани с използването на автомобил, собственост на работодателя. Доходът в натура е равен на паричната стойност на тази изгода
            
            
               Г.11143
            
         
               Схеми за плащане под формата на акции
            
            
               Плащания в натура под формата на акции, при които на заетите лица се дават акции като част от пакетите им за компенсация. Заетото лице получава акциите без забава на цена под пазарната цена (Правата върху увеличението на стойността на акциите са форми на касово уреждане на компенсация под формата на акции и трябва да попаднат под Г.11112)
            
            
               Г.11144
            
         
               Опции върху акции
            
            
               Плащания в натура под формата на акции, при които на заетите лица се дават акции като част от пакетите им за компенсация. Заетото лице получава правото да закупи акции в точно определен момент от време в бъдеще на цена, вече фиксирана в настоящето (Правата върху увеличението на стойността на акциите са форми на касово уреждане на компенсация под формата на акции и трябва да попаднат под Г.11112)
            
            
               Г.11144
            
         
               Безплатен или субсидиран паркинг на работа
            
            
               Работодателят предоставя база за паркинг за заети лица по намалена или нулева цена за заетото лице. Доходът в натура е равен на паричната стойност на тази изгода
            
            
               Г.11145
            
         
               Безплатно или субсидирано използване на мобилен телефон
            
            
               Работодателят предоставя мобилен телефон за бизнес или частно ползване и плаща всички свързани с това разходи Доходът отговаря на паричната стойност на тази изгода
            
            
               Г.11145
            
         
               Безплатно или субсидирано пътуване до и от местоработата
            
            
               Пътните разноски на заетите лица до и от работа се плащат напълно или частично. Доходът в натура е равен на паричната стойност на тази изгода, както е по-горе.
            
            
               Г.11145
            
         
               Безплатна или субсидирана храна
            
            
               Храната се предоставя от работодателя на намалена или нулева цена на заетото лице. Доходът в натура е равен на паричната стойност на тази изгода, както е по-горе
            
            
               Г.11145
            
         Г.121:   Действителни социалноосигурителни вноски, плащани от работодателя
   Примери: Плащания, които попадат под променливата Г.121
   
               Позиция
            
            
               Описание
            
            
               Допълнителна разбивка
            
         
               Плащания, правени от работодателя по осигурителна схема за инвалидност
            
            
               Редовни финансирани плащания на работодателя по осигурителна схема за инвалидност
            
            
               Г.1211
            
         
               Законово установени плащания на работодателя в пенсионни фондове
            
            
               Работодателят плаща по време на заетостта по пенсионна схема, в която участват социалноосигурителен фонд, застрахователно предприятие или автономен пенсионен фонд
            
            
               Г.1211
            
         
               Допълнителни вноски за пенсионно осигуряване, плащани от работодателя
            
            
               Работодателят плаща допълнителна вноска по пенсионна схема за заетото лице
            
            
               Г.1212
            
         Г.1212:   Условно начислени вноски за социално осигуряване, плащани от работодателите
   Примери: Плащания, които попадат под променливата Г.122
   
               Позиция
            
            
               Описание
            
            
               Допълнителна разбивка
            
         
               Плащания по време на отпуск по майчинство
            
            
               Работодателя плаща директно на заетото лице по време на майчинството като компенсация за загуба на доход
            
            
               Г.1221
            
         
               Условно начислени социалноосигурителни вноски на работодателя за пенсия на държавни служители
            
            
               Работодателят не извършва плащания по пенсионна схема по време на заетостта на лицето. Пенсиите се изплащат по-късно от собствените ресурси на работодателя
            
            
               Г.1222
            
         
               Плащания по схеми за предсрочно пенсиониране за работещи на непълен работен ден
            
            
               Допълнителни плащания, правени от работодателя по схеми за предсрочно пенсиониране на работещи на непълен работен ден
            
            
               Г.1222
            
         
               Обезщетения при прекратяване на договор, базирани на колективен трудов договор
            
            
               Работодателят плаща директно на заетите лица, напускащи предприятието
            
            
               Г.1223
            
         
               Безвъзмездни помощи за обучение
            
            
               Работодателят поема всичките или част от разходите за обучение, несвързано с работата, предприето извън предприятието
            
            
               Г.1224
            
         
               Възнаграждение при женитба или раждане
            
            
               Плащане, давано на заетото лице след събитието
            
            
               Г.1224
            
         
               Безплатно или субсидирано образование за дете
            
            
               Таксите за образованието на децата на заетите лица се плащат напълно или частично
            
            
               Г.1224
            
         
               Надбавка за намалено работно време
            
            
               Гарантирано заплащане за компенсиране напълно или частично на намалено работно време (допълнителните плащания, изплащани за всеки период на плащане, спадат към Г.11111)
            
            
               Г.1224
            
         Г.2:   Професионално обучение, заплащано от работодателя
   Примери: Плащания, които попадат под променливата Г.3
   
               Позиция
            
            
               Описание
            
         
               Хонорари на инструктори извън предприятието
            
            
               Разходи, свързани с професионално обучение за заетите лица, например организирано под формата на вътрешни семинари (субсидиите, ако има такива, спадат към Г.5 и трябва да бъдат изключени)
            
         
               Разходи за учебни пособия
            
            
               Разходи, свързани с професионалното обучение, например под формата на курсове по вътрешната мрежа интранет, разработени от специализирани фирми (субсидиите, ако има такива, спадат към Г.5 и трябва да бъдат изключени)
            
         Г.3:   Други разходи, поемани от работодателя
   Примери: Плащания, които попадат под променливата Г.3
   
               Позиция
            
            
               Описание
            
         
               Надбавки за облекло
            
            
               Плащани при професии, при които се изисква специално облекло, например за защита или представяне, а не за лично ползване
            
         
               Разходи за набиране на персонал
            
            
               Разходи за агенции за набиране на персонал или обяви за свободни работни места
            
         
               Надбавка за въвеждане или преместване
            
            
               Изплаща се на заетото лице, ако се изисква да смени местожителството си
            
         ПРИЛОЖЕНИЕ III
   ПРЕДСТАВЯНЕ НА ДАННИ, ВКЛЮЧИТЕЛНО РАЗБИВКИ ПО ИКОНОМИЧЕСКА ДЕЙНОСТ, КЛАС НА РАЗМЕРА НА ПРЕДПРИЯТИЕТО И СТРАНА ИЛИ РЕГИОН
   Трябва да бъдат предоставяни три файла, отговарящи на таблици А, Б и В:
   
               —
            
            
               таблица А съдържа национални данни (един запис за всяка икономическа дейност на ниво раздел и подраздел от NACE Rev. 1.1),
            
         
               —
            
            
               таблица Б съдържа национални данни по клас на размера (един запис за всяка икономическа дейност на ниво раздел и подраздел от NACE Rev. 1.1 за всеки от класовете размери),
            
         
               —
            
            
               таблица В съдържа национални данни на ниво NUTS 1 (един запис за всяка икономическа дейност на ниво раздел и подраздел от NACE Rev. 1.1 за всеки от регионите).
            
         Таблица В не се изисква за тези страни, за които NUTS 1 отговаря на националното ниво. За поднабора от променливи, изброени в приложение I, се изисква само таблица А. Тези променливи са маркирани в приложение I.
   Идентификация на запис
   Записите се сортират по идентификационна последователност, съдържаща следните позиции:
   
               —
            
            
               година на проучването,
            
         
               —
            
            
               вид на таблицата,
            
         
               —
            
            
               код на страната или региона,
            
         
               —
            
            
               икономическа дейност и
            
         
               —
            
            
               клас на размера.
            
         Кодовете за представянето за
   
               —
            
            
               икономическите дейности по NACE Rev. 1.1,
            
         
               —
            
            
               класът на размера за предприятията и
            
         
               —
            
            
               страните или регионите
            
         са определени от Евростат в документа за изпълнение.
   Идентификатор за поверителност
   Отделните записи, предавани за таблици А, Б и В, се състоят от агрегирани данни, тоест оценки за цялото население. Когато е необходимо, отделни записи могат да бъдат идентифицирани като „поверителни“. В таблици А, Б и В може да настъпи нарушение на поверителността, ако броят на предприятията или местните единици в популацията е малък за отделен запис, отнасящ се до дадена икономическа дейност, клас по размер или регион. Определено рисковете са по-големи, когато отделният запис се отнася до една или две по-големи единици. Също така рискът по отношение на поверителността може да бъде по-голям за таблици Б и В поради допълнителната разбивка съответно по класове на размерите и по региони. Трябва да се използват два кода за идентифициране на поверителните записи:
   
                
            
            
               „1“: ако данните за отделния запис в таблици А, Б и В са поверителни (1);
            
         
                
            
            
               „“: ако данните не са поверителни, оставете празно място „“ (не нула или тире „–“).
            
         Променливи
   Изискваните променливи са дефинирани в приложение I. Данните трябва да бъдат вмъкнати без интервали, точки или запетайки (например, 13967 е правилно; следните са неправилни: 13967 или 13.967, или 13,967).
   Липсващите (или нулеви) променливи трябва да бъдат кодирани съгласно следните правила:
   
                
            
            
               „Няма данни“, когато променливата не е налице (дори и когато определено съществува и е по-голяма от нула).
            
         
                
            
            
               „ИЗБ“, когато променливата е по избор и не е попълнена.
            
         
                
            
            
               „0“ за нулеви стойности или за тези стойности, които не съществуват в съответната страна.
            
         Променливите за броя на заетите лица, работното време и броя на статистическите единици трябва да бъдат изразени в абсолютно изражение, тоест чрез посочването на броя напълно (а не в десетични дроби, десетици, хиляди, милиони и пр.).
   Променливите, отнасящи се до разходи, трябва да бъдат изразени в националната валута на съответната страна. За страните от еурозоната данните трябва да бъдат изразени в еуро. Единиците, използвани във всяка страна, трябва да бъдат едни и същи за всички променливи и трябва да бъдат изразени в абсолютно изражение, тоест чрез посочването на броя напълно (а не в десетични дроби, десетици, хиляди, милиони и пр.).
   Представяне
   Държавите-членки трябва да представят на Комисията (Евростат) данните и метаданните, изисквани съгласно настоящия регламент, в електронен формат, съответстващ на стандарта за прехвърляне на данни, предложен от Евростат. Евростат ще предоставя подробна документация във връзка с одобрените стандарти и ще дава насоки за начина, по който да се прилагат тези стандарти съгласно изискванията на настоящия регламент.
   
      (1)  Когато отделен запис е идентифициран като поверителен, Евростат предприема подходящо действие, за да защити поверителността на данните, представени за таблици А, Б и В.